MUNICIPIUL SATU MARE

CABINET PRIMAR

Nr. 46408/22.08.2022

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” completarea Anexei la Hotărârea Consiliului Local Satu Mare nr. 25/27.01.2022 privind darea în administrare către Direcția Municipală Creșe Satu Mare a imobilelor în care își desfășoară activitatea creșele din municipiul Satu Mare”

În susținerea căruia formulez prezentul

#  REFERAT DE APROBARE

 Având în vedere faptul că prin Hotărârea Consiliului Local Satu Mare nr. 25/27.01.2022 s-a aprobat darea în administrare către Direcția Municipală Creșe Satu Mare a suprafețelor din imobilele în care își desfășoară activitatea creșele din municipiul Satu Mare respectiv a unui număr de 6 creșe și faptul că la data de 03.08.2022 au fost finalizate lucrările de reabilitare ale clădirii situată pe str. 1 Decembrie 1918, în cadrul proiectului ” Modernizare infrastructură educațională -Grădinița nr. 29 și Creșa Punguța cu doi bani”, se impune completarea anexei la hotărârea anterior menționată cu suprafețele în care își desfășoară activitarea creșa și a terenului aferent.

În conformitate cu prevederile art. 108 lit. a) din Codul Administrativ, bunurile proprietate publică a unităților administrativ-teritoriale pot fi date în administrare instituțiilor publice, iar în cazul de față se poate realiza darea în administrare către Direcția Municipală Creșe Satu Mare ca instituție din subordinea unității administrativ teritoriale.

Urmare a celor prezentate mai sus, pentru respectarea prevederilor legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

 **Inițiator PROIECT,**

 Primar

 Kereskényi Gábor

Faur Mihaela/2ex